《道光壬辰1832春仲周芸皋观察来澎抚恤蒙赐诗文集五种即用襄阳集春游杂兴八首韵赋呈 其五》
清代·徐必观

福慧双修到凤池，柯亭刘井访遗碑。
一瓻借读书藏筴，三雅追欢酒满卮。
画入云山师董巨，图成主客继张为。
楸枰月下添清兴，不遣新霜染鬓丝。

作者简介：徐必观，字幼眉，江西奉新人。清嘉庆七年（1802）进士，道光七年（1827）署凤山知县，旋改署台湾知县及再任凤山知县。